Eksodus 10 ABK\n21Ena an ARLOEDH a leveris dhe Moyses, ‘Ystynn dha dhorn war-tu ha nev may fo tewlder dres pow Ejyp, tewlder a vo tavadow.’ 22Ytho Moyses a ystynnas y dhorn war-tu ha nev, hag yth esa tewlder tew yn pow Ejyp oll dre dri dydh; 23ny welsons an eyl y gila, na ny sevis nagonan a'y le dre dri dydh; mes mebyon Ysrael oll a's teva golow y'n tyller mayth esens trigys. 24Ena Faro a elwis Moyses, ha leverel, ‘Kewgh dhe servya an ARLOEDH; marnas gesewgh agas flokkys ha'gas oghen dhe wortos. Agas fleghes ynwedh a yll mos genowgh.’ 25Mes Moyses a leveris, ‘Res yw dhis gorra yn agan diwleuv sakrifisow hag offrynnow leskys may hyllyn offrynna dhe'n ARLOEDH agan Duw. 26Agan gwarthek ynwedh a dal mos genen; ny vydh gesys karn pynag, rag y koedh dhyn aga hemmeres dhe servya an ARLOEDH agan Duw, ha ny wodhon gans pyth y koedh dhyn servya an ARLOEDH erna dhyffyn di.’ 27Mes an ARLOEDH a galeshas kolonn Faro, ha ny vynna aga gasa dhe vones. 28Ena Faro a leveris dhodho, ‘Ke ahanav; ha bydh war na welli nevra arta ow fas; rag y'n jydh may hwelli ow fas ty a verow.’ 29Moyses a leveris, ‘Dell leverydh! Ny wrav gweles dha fas arta.’


An Logosen, an Edhen, ha'n Selsygen - lovinglivingcornish\nAn Logosen, an Edhen, ha'n Selsygen\nDevyn mes a Whedhlow Jacob ha Wilhelm Grimm\nLymnans gans Robert Anning Bell\nKernowek © 2019 Ian Jackson\nI’n termyn eus passys y feu logosen, edhen, ha selsygen kescowetha, ow sensy mêny kebmyn, ow pewa cosel brav, hag owth encressya marthys aga dâ. Gweyth an edhen o neyja pùb jorna aberth i’n coos ha dry cunys tre. Res o dhe’n logosen don dowr, cuna an tan, ha settya an bord, mès res o dhe’n selsygen kegy.\nSeul a vo re wydn aga bÿs, y fedhons y prest hirethek warlergh neptra nowyth. Udn jëdh an edhen a vetyas gans ken edhen, ha whedhla y cyrcùmstancys bryntyn ha bôstya anodhans. An edhen aral, bytegyns, a’n crias gocky fol dre rêson y ober cales, in dadn leverel fatell esa dhe’n dhew chy negys êsy. Rag pàn wrug an logosen hy than solabrës ha don hy dowr, y fedha hy ow mos ajy dh’y rom bian ha powes erna ve hy gelwys dhe settya an bord. Gortos ryb an pot a wre an selsygen, ow qwetyas bos an vytel kegys yn tâ, ha, pàn o prës ogatty kynyewel, y fedha hy ow rolya hy honen unweyth hag arta der an bros pò dre’n losow hag indella amanydnys vowns y, sellys, ha parys. Pàn o an edhen devedhys tre ha’y vegh gorrys dhe’n leur, yth esens y owth esedha rag debry, ha wosa y dhe worfedna an boos, y fedhens y ow cafos gwalgh a gùsk bys i’n nessa myttyn, ha spladn o aga bêwnans.\nTernos an edhen, kentrydnys gans an edhen aral, ny veu whensys dhe neyja i’n coos, hag ev ow leverel y vos servont nans o termyn hir lowr, ha’y vos mockyes gansans, ha dell o res dhedha keschaunjya wortyweth, ha whelas araya an dra in ken maner. Ha kynth esa an logosen ha’n selsygen kefrës ow pesy pòr dhywysyk, stowt veu an edhen, ha leverel bos res y brevy. Anjy a dôwlys predn in y gever, ha’n predn a godhas wàr an selsygen dhe dhon cunys, y feu an logosen an kegynores, ha res o dhe’n edhen dry dowr.\nPandra wharva? An selsygen vian êth in mes tro ha’n coos, an edhen bian a wrug cuna an tan, an logosen a waityas ryb an pot ha, hy honen oll, gortos bys may teffa Selsygednyk Deg tre, ow try cunys rag an nessa jorna. Saw an selsygen vian a strechyas mar hir wàr an fordh, mayth esa own dhedhans y oll aga dew bos nampyth amyss, hag in ebron y whrug an edhen neyja pols in mes rag hy metya. Bytegyns, ev a vetyas wàr an fordh, ha nyns o napell, certan ky a wrug assaultya an selsygen druan kyns, avell pray lafyl, ha’y sêsya ha’y hollenky. An edhen a gùhudhas an ky a dhrog-ladrynsy noth, saw euver o geryow, rag an ky a leverys ev dhe gafos an selsygen dell esa ow ton lytherow fugys, ha rag hedna hy bêwnans o kellys orto.\nYn trist an edhen a gùntellas an cunys in bàn, neyja tre, ha derivas pùb pëth a welas ev ha’y glôwes. Troblys êns y yn frâs, mès unverhës dell vydnens y gwil oll aga ehen ha remainya warbarth. Ytho an edhen a settyas an bord, ha’n logosen a wrug obery an vytel, ha porposys veu hy dh’aga farusy, ha dhe worra hy honen i’n pot dell o an selsygen ûsys dhe wil, ha dhe rolya ha dhe gramyas i’n losow rag aga hemysky; saw kyns ès hy dhe dhrehedhes bys i’ga cres hy a veu lettyes, ha kellys o hy crohen ha’y bêwnans i’n assay.\nPàn dheuth an edhen rag don an kydnyow ajy, nyns esa kegynores dhe weles. In y awhêr an edhen a wre tôwlel an cunys obma ha dy, gelwel ha sarchya, mès nyns o kegynores vëth dhe drouvya! Drefen y fowt preder, an cunys a gemeras tan, may feu faclyans uthyk; an edhen a fystenas rag kerhes dowr, saw an kelorn a dhroppyas i’n pith, hag ev ow codha aberveth ganso, ha ny ylly scappya, mès res o dhodho budhy i’n tyller-na.\nThe format and abbreviations in the glossary are the same as in Gerlyver Kescows.\namanydna v butter\namy·ss adv wrong, amiss\nawhê·r m distress\nbegh m behow burden\ncollenky v swallow [whole]\ncuna v set light to (fuel)\ndâ m possessions\ndrog-ladrynsy m robbery\ndroppya v drop\nencressya v increase\nfaclyans m conflagration\nfugya v fake, forge\ngwalgh m fill\ngwil oll y ehen phr do one’s best\nkegynores f kegynoresow cook (female)\nkentrydna v spur, prompt\nkynyewel v dine\nnape·ll adv a long time with express negative\npray m prey\npredn m prednyer lot\nsalla v salt\nselsygednyk f selsygednygow little sausage\ntôwlel predn phr cast lots\nvytel col food\nwhedhla v tell, relate


Te ha Tesednow: April 2017\nKewgh dhe wosowes òbma. Go to listen here (min 16.40):\nMagnùs Maximùs, Massen in Kernowek, a veu genys in North-West Spayn i’n peswora cansvledhen wosa genesygeth Crist. Maximùs o soudour dâ hag ev a veu gwrës hùmbrynkyas oll army an Romans in Breten Veur i’n vledhen try hans hag eth deg. Emprour a’n West i’n dedhyow-na o Gratianùs, den yw y hanow remembrys in Grationopolis, Grenoble in Frynk hedhyw. Maximùs a veu declarys emprour gans y soudoryon y honen in Breten Veur hag a gemeras an radn vrâssa a lyjyons an Romans in mes a Vreten may halla va aga ûsya warbydn Gratianùs. Ev a gafas an vyctory wàr Gratianùs in batel ha wosa hedna emprour an Ÿst Theosodiùs a aswonas Maximùs avell emprour lafyl an West. Pednplas Maximùs o Augusta Treverorum (Trier hedhyw in Jermany) hag ev a rewlyas Gal, Breten Veur, Spayn ha’n provyns a Afryca. Ny ylly ev conqwerrya Italy bytegyns ha wàr an dyweth Theosodiùs ha Romans erel dhyworth an Ÿst a wrug omlath gans Maximùs, y fetha ha’y ladha. Dre lycklod pàn êth Maximus dhe brovyns Gal gans meur a soudoryon, ev a wrug dhe lies huny anodhans gwil aga aneth in Armorica pò Breten Vian. Hèn o dallath an wlasva Vrethonek pò ‘Brythonic colony’ in North-West Gal. I’n cansvledhydnyow a sewyas y vernans, Maximùs a veu gwrës person a roweth brâs in tradycyons an Gembrion.* Y a’n gelow Macsen Wledig pò Massen Chyften. I’n osow cres yth o cresys Macsen dhe vos hendas nebes teuluyow rial in mesk an Gembrion. Onen a’n istorys derivys adro dhodho yw Breuddwyd Macsen Wledig pò Hunros Massen Chyften. I’n whedhel-na yma Massen emprour Rom ow viajya dhe Vreten Veur dhe dhemedhy gans maghteth deg henwys Elen. Pàn vo va gyllys yma den aral ow sêsya y empir hag orth y warnya na wrella dewheles dh’y jif-cyta. Gans gweres broder y wreg, Conan Meryasek y hanow, yma Massen ow spedya dhe gemeres y wlascor wàr dhelergh dhyworth an fâls-emprour, hag avell reward rag aga gweres yma va ow ry Breten Vian in Gal dhe Conan ha dh’y soudoryon. Yth hevel bos nebes gwiryoneth istorek i’n whedhel-na rag Conan in gwir a gemeras part brâs ow fùndya Breten Vian. A les ywa fatell yw Conan campollys in Bewnans Meryasek avell mytern Breten Vian. Massen y honen yw campollys in Bewnans Meryasek kefrÿs saw den a bris nyns ywa màn. Ny’n jeves ev ma’s ‘walk-on part’ pò part omdhysqwedhes.\n* Kewgh òbma dhe glowas cân en Kembrek lebma vedh complys hanow Massen. Neil\nSocrâtês a veu constrînys dhe eva sugan kegys.\nTeylu brâs losow yw an Umbelliferae, neb a veu henwys indella dre rêson a’ga flourys dhe vos in form a lawlen vian. Pòr gales yw traweythyow decernya udn ehen dhyworth y gela ha hedna a yll bos peryllys. Lies onen a’n teylu-ma yw ûsys rag boos. I’n câss caretys ha panes, rag ensompel, yth eson ny ow tebry an gwredhyow kigek; gans kegys wheg pò celery yth eson ny ow tebry garr an delyow; losowen an el pò angelica yw vas in mesk taclow erel rag gwil whegednow, hag yth yw hasednow an carwy pò caraway a brow rag sawory bara ha câkys. Yth o an hanow losow mogh kefys in Sowsnek Kernow bys agensow hag yma hedna ow tysqwedhes pana dhâ o an delyow avell boos rag an mogh. Y feu sort nowyth, bytegyns, losow mogh cowrek pò giant hogweed, drës aberth i’n enesow-ma dhyworth Zelond Nowyth i’n nanjegves cansvledhen rag afîna lowarthow. I’n gwetha prës an plans a scappyas in mes a lowarthow hag yma va gwelys yn fenowgh ow tevy in tyleryow gwyls. Êsy yw y aswonvos rag yma va ow tevy bys in uhelder deg tros’hës pò moy. Pla uthyk ywa. Pàn wrella sugan pò sap an plans codha wàr grohen nebonen ha mar teu va ha mos in dadn an howl wosa hedna, gûsyk brâs ha tydn a vydn derevel wàr y grohen. Saw yth yw esely erel a’n teylu lacka whath. Kegys ‘hemlock’ rag ensompel yw pòr venymys. Dre rêson y vos mar gales decernya udn kynda dhyworth y gela, y wharva yn fenowgh flehes dhe gùntell kegys in udn gresy y vos losowen heb drog. Ena y fedha whythellow ha sethoryon pis (whistles ha pea-shooters) gwrës a’n garrow cow. Indella y fedha kegys drës bys in ganow an flehes hag i’n fordh-na aga fosnya. An den moyha a bris bythqweth martesen neb a veu posnys dre gegys o Socrâtês. Ev a veu dampnys dhe’n mernans-na drefen ev, dell o leverys, shyndya moralyta tus yonk Athênas. Moy gwirhaval o ev dhe ùttra tybyansow gorthdemocratek ha dhe gowethya gans turons. Socrâtês truan a veu constrînys dhe eva scala a sugan kegys. Yma kegys ow qwil dhe’n lagasow rollya, dhe’n anal bos cales dhe dedna, an golon dhe weskel yn afrewlys, an grohen dhe gelly pùb sensâcyon ha wàr an dyweth oll an corf dhe vos paljies yn tien. Saw lacka ès pùptra, yma brës an den posnys ow remainya cler bys i’n dyweth. Pynag oll dra o gwrës gans Socrâtês, res yw fatell veu uthyk y vernans ev.


Compare Bible readings for Mathew 5 in the ABK and the RSV - Bible Society\n38‘Hwi re glewas bos leverys, “Lagas rag lagas ha dans rag dans.” 39Mes my a lever dhywgh, Na sevewgh erbynn neb yw drog, saw piwpynag a'th wysk war dha vogh dhyghow, treyl dhodho hy ben ynwedh; 40ha mar mynn nebonan dha sywya dre lagha ha doen dha bows dhiworthis, ro dhodho dha vantell ynwedh; 41ha neb a'th konstrynno dhe lavurya unn mildir, ke ganso dew. 42Ro dhe neb a wovynno orthis, ha na wra omdenna dhiworth an den a vynnsa chevisya ahanas.\nMoses_823648 - 8 months ago


jack daniels whiskey barrel table – hbmix.co\njack daniels whiskey barrel table gallon whiskey barrels for sale vintage whiskey barrel table and chairs crate and barrel furniture sale schedule jack whiskey barrel table and c jack daniels whiskey.\njack daniels whiskey barrel table image 0 jack daniels whiskey barrel coffee table.\njack daniels whiskey barrel table jack barrel table jack barrel furniture jack whiskey jack daniels whiskey barrel table gallery furniture.\njack daniels whiskey barrel table jack whiskey barrel pub table jack daniels whiskey barrel dining table.\njack daniels whiskey barrel table jack whiskey barrel table and chairs jack daniels whiskey barrel table and chairs.\njack daniels whiskey barrel table image 0 jack daniels whiskey barrel table gallery furniture.\njack daniels whiskey barrel table double whiskey barrel table hickory or oak jack jack daniels whiskey barrel chairs.\njack daniels whiskey barrel table jack barrel table jack furniture barrel table outdoor jack s barrel furniture store jack daniels whiskey barrel pub table and chairs.\njack daniels whiskey barrel table jack whiskey barrel table whisky barrel table jack whiskey barrel pub table and chairs whisky jack whiskey barrel table jack daniels whiskey barrel pub table and chai.\njack daniels whiskey barrel table table top for jack barrel jack daniels whiskey barrel dining table.\njack daniels whiskey barrel table whisky barrel table and chairs rustic oak for whiskey inspirations jack daniels whiskey barrel chairs.\njack daniels whiskey barrel table jack whiskey barrel table jack furniture photo 9 of image whiskey barrel table and chairs jack jack daniels whiskey barrel tables.\njack daniels whiskey barrel table jack barrel furniture jack 2 barrel table top jack whiskey barrel bar jack daniels whiskey barrel table gallery furniture.\njack daniels whiskey barrel table download by jack daniels whiskey barrel coffee table.\njack daniels whiskey barrel table whiskey barrel bar stools whiskey barrel table and chairs whiskey barrel table and chairs jack barrel jack daniels whiskey barrel table and chairs.\njack daniels whiskey barrel table jack pub table pub table whiskey barrel table barrel table and chairs jack barrel table jack pub table jack daniels whiskey barrel table top.\njack daniels whiskey barrel table ck whiskey barrel table decoration furniture with style by rocking chair amazing jack daniels whiskey barrel coffee table.\njack daniels whiskey barrel table whiskey barrel furniture for sale custom wine barrel furniture jack whiskey barrel table for sale jack daniels whiskey barrel coffee table.\njack daniels whiskey barrel table whiskey barrel table and chairs rustic western pub bistro table adorned with all the trappings of whiskey barrel table jack daniels whiskey barrel pub table for sale.\njack daniels whiskey barrel table jack barrel furniture the rustic appeal of this authentic jack whiskey barrel jack daniels whiskey barrel coffee table.\njack daniels whiskey barrel table jack barrel furniture barrel jack whiskey barrel tables jack daniels whiskey barrel table for sale.\njack daniels whiskey barrel table jack coffee table whiskey barrel table with jack barrel ask for jack bottle coffee jack daniels whiskey barrel table gallery furniture.\njack daniels whiskey barrel table awesome jack barrel table gallery furniture made jack daniels whiskey barrel table and chairs.\njack daniels whiskey barrel table jack table whiskey barrel bar stools buffalo trace table top 2 jack jack barrel jack table barrel furniture from wine whiskey jack daniels whiskey barrel furniture.\njack daniels whiskey barrel table jack barrel table jack barrel furniture whiskey barrel furniture for sale handmade jack s barrel jack daniels whiskey barrel dining table.\njack daniels whiskey barrel table jack whiskey barrel table jack daniels whiskey barrel pub table.\njack daniels whiskey barrel table table jack stone artistry whiskey kitchen uses jack barrels jack barrel table jack daniels whiskey barrel tables.\njack daniels whiskey barrel table jack key barrel table bar wine pub for sale top jack daniels whiskey barrel table top.\njack daniels whiskey barrel table high resolution barrel bar table 6 jack whiskey barrel tables jack daniels whiskey barrel chairs.\njack daniels whiskey barrel table jack table jack whiskey barrel table jack whiskey barrel table this fabulous table is excellent jack table jack daniels whiskey barrel pub table for sale.\njack daniels whiskey barrel table jack whiskey barrel pub table rustic dining tables intended for elegant house jack barrel pub table plan jack daniels whiskey barrel table and chairs.\njack daniels whiskey barrel table jack whiskey barrel table interiors in jack daniels whiskey barrel pub table for sale.\njack daniels whiskey barrel table key barrel table furniture handmade vintage oak coffee for sale chairs jack jack daniels whiskey barrel table and chairs.\njack daniels whiskey barrel table jack whiskey barrel table whiskey barrel table handcrafted oak whiskey barrel end table jack whiskey jack daniels whiskey barrel pub table.\njack daniels whiskey barrel table barrel round end table jack daniels whiskey barrel furniture.\njack daniels whiskey barrel table image jack whiskey barrel bar professional steel wheels jack daniels whiskey barrel tables.\njack daniels whiskey barrel table whiskey barrel furniture for sale whiskey barrel table r sale medium size of awesome personalized furniture whiskey barrel furniture jack daniels whiskey barrel pub t.


Compare Bible readings for 2 Korinth 4 in the ABK and the CEV - Bible Society\n2 Korinth4 ABK\nTresor yn Lestri a Bri\n1Rakhenna, a-ban eus dhyn an menystrans ma, kepar dell gevsyn tregeredh, ny dheun ha bos digolonnek, 2mes ni re hepkorras traow kevrinek ha divlas; ny wren ni gul devnydh a felder, na gul kamm ger Duw, mes dre dhiskwedhyans a'n gwiryonedh ni a omgommend dhe gowses pub huni dherag Duw. 3Mes yn hwir mars yw kudhys agan aweyl, kudhys yw rag an re usi ow mos dhe goll. 4An duw a'n oes ma re dhallas brysyow an dhiskryjygyon ma na welsons i golow aweyl golewder Krist, neb yw imaj Duw. 5Rag nyns yw pregoth agan honan a wren ni, mes Krist Yesu avel Arloedh, ha ni agan honan avel agas kethyon, a-barth Yesu. 6Rag Duw, neb a leveris ‘Yn-mes a dewlder y hwra golow splanna’, re splannas yn agan kolonnow dhe ri golow godhvos golewder Duw yn fas Krist.\n7Ha ni a'gan beus an tresor ma yn lestri a bri, rag may fo an nerth dres eghenn dhiworth Duw, a-der ni; 8yn-dann alar yn pub maner, nyns on ni yn ahwer; penndegys, nyns eson ni yn desper; 9arweskys, nyns on ni forsakys; gweskys dhe'n leur, nyns on ni distruys; 10prest ow toen a-dro yn agan korf mernans Krist, may fo diskwedhys ynwedh bewnans Yesu yn agan korf. 11Rag, ha ni yn few, prest yth on ni delivrys dhe'n mernans a-barth Yesu, may fo diskwedhys ynwedh bewnans Yesu yn agan kig marwel. 12Ytho, ankow a ober ynnon ni, mes bewnans a ober ynnowgh hwi.\n13Ha kepar ha pan usi dhyn an keth spyrys a fydh, herwydh an pyth yw skrifys, ‘My a grysis, rakhenna my a gewsis’, ni ynwedh a grys ha rakhenna ni a gews, 14ow kodhvos hemma: ev neb a dhrehevis an Arloedh Yesu a wra agan drehevel ni ynwedh gans Yesu, hag ev a wra agan dri a-ragdho, genowgh hwi. 15Rag pup-tra yw a-barth dhywgh hwi, may hwrello an gras, res yn hel dhe voy ha dhe voy a dus, gul grasyans dhe balshe, dhe wormola Duw.\nBywa dre Fydh\n16Rakhenna ny dheun ha bos digolonnek; kyn hwannha agan gnas usi a-ves, hwath yma agan gnas usi a-ji nowydhhes pub dydh oll. 17Rag yma agan galar ydhil na dhur marnas dres pols ow kwaynya ragon ni poes a wolewder a dhur bynitha, dres musur oll, 18drefenn na wren ni vri a'n pyth yw gwelys, mes a'n pyth nag yw gwelys; rag an pyth yw gwelys ny dhur mann, mes an pyth nag yw gwelys a dhur bynitha.


Edhen an kwyllennow - Wikipedia\nEdhen an kwyllennow\nGwrandrans edhen an kwyllennow\nEdhen an kwyllennow (Sagittarius serpentarius) yw edhen breydhus meur hag a vyw war an tir rag an brassa rann a'n termyn. Endemek yw dhe Afrika, kevys y'n gwelstiryow gwastas ha savanna yn Afrika dhe'n dhyghow a'n Sahara. Esel a'n Accipitriformes, hag a gomprehend lies edhen breydhus aral kepar ha skowles, hokys, vulturys ha helghyoryon, desedhys yw yn hy theylu hy honan, Sagittariidae.\nPur aswonadow yw edhen an kwyllennow avel edhen veur gans korf kepar hag er war dhiwar kepar ha garan. Ughelder an edhen yw kemmys ha 1.3 m. An gorreydh ha benenreydh yw hevelep yn aga semlant. Yma dhe'n tevesik enep dibluven rudh/rudhvelyn ha pluv loos, gans krib dowl ha diwvordhos du.\nParya a hwer neb termyn an vledhen, mes holergh y'n seson segh dell yw usys. Drehevys yw neyth war benn gwedhen dhreynek, akasya yn fenowgh, ha dedhwys yw ynter onan ha tri oy. Gorys yw an oyow wosa 45 dydh. Mars eus boos lowr, an tri a yll treusvewa, hag i a wra gasa an neyth wosa 3 mis. Edhen an kwyllennow a helgh ha kachya preydh war an tir, yn fenowgh orth stankya war fethesigow rag aga ladha. Hwesker ha mellkeynogyon byghan yw hy boos dell yw usys. Yn dhespit dhe'n hwedhlow, serf yw debrys marnas treweythyow, kyn hwrello aga preydh komprehendya kobraow ha nadres.\nNyns yns i ydhyn kowethasek marnas kesparow ha'ga fleghes. Yn fenowgh kesparow a helgh war-barth. An brassa rann a'n jydh yw spenys war an tir, owth helghya. Hys bewnans y'n gwyls yw 10 - 15 bledhen. Ydhyn an kwyllennow a furv parow tiredhek, gans tiredh efan a 50km2.\nKyn hwer edhen a kwyllennow dres gwandrans efan, hy foblans a wra kodha, dell hevel, martesen drefen chanj yn hy bewva. Klassys yw an eghen avel peryllys ytho.\nPenn edhen an kwyllennow\nLost hir edhen an kwyllennow\nEdhen an kwyllennow ow neyja\nEdhen a kwyllennow ow tybri pedrevan\nDiwettha golegyans an folen ma a veu an 30 Ebrel 2022, dhe 18:59.


Gorsav Dowr an Woon - Wikipedia\nGorsav Dowr an Woon\nGorsav Dowr an Woon dhe 1905 ow mires yn-nans an Nans Logh war-tu ha Logh.\nYth esa Gorsav Dowr an Woon (Sowsnek: Moorswater railway station) kres oberansow an Hyns-horn Lyskerrys ha Karn ha'n Hyns-horn Lyskerrys ha Logh. Y furvyas an dhew hyns-horn dibarthva penn-dhe-benn dhe'n tyller ma. Omma yth esa krowji an linennow ha hwel pri gwynn esa devnydhyes avel termynal lim rag lies bledhen erna wrug degea a-gynsow.\nTyller gorsav Dowr an Woon y'n jydh hedhyw.\nAn Hyns-horn Lyskerrys ha Karn veu ygerys yn mis Du 1844 dhyworth an mengleudhyow ha balyow war amalow Bre Garn ha Goon Brenn a-gledhbarth Lyskerrys dhe Dhowr an Woon le may feu gwara treuslestrys dhe'n Dowrgleudh Kesunyans Lyskerrys ha Logh. Dhe Logh y feu treuslestrys an gwara arta dhe worhelyow morek rag karya dhe dylleryow pella dhe-ves.\nHyns-horn a eylworras an dowrgleudh yn 1860 ha trethysi veu karyes yntra Dowr an Woon ha Logh dhyworth 11ves mis Gwynngala 1879. An Hyns-horn Kernow ygeris yn 1859, ow treusi an linennow ha'n garth gwara dhe Dhowr an Woon dre bonsfordh veur. Gorsav nowyth veu drehevys a-gledhbarth an ponsfordh. Y feu devnydhyes gans trethysi ow viajya dhe Lyskerrys, mes yn 1896 y feu ygerys kay nowyth dhe Gomm rag trethysi ow mos dhe worsav Lyskerrys.\nWar 15ves mis Me 1901, yth ygerys skorr-junya dhyworth Komm dhe worsav Lyskerrys. Wosa an prys ma, nyns esa res dhe drenow hedhi orth Dowr an Woon ha deges veu an gorsav.\nTrenow gwara re besyas dhe dhevnydhya an linen dhe lergh-gwitha dhe Dhowr an Woon yn treweythus, mes ny dheu an trenow ma yn fenowgh.\nKrowji[golegi | pennfenten]\nTren lim ow pos dhuntyes dhe Dhowr an Woon.\nYth esa desedhys an krowji ynter an linen Bre Garn ha'n lergh-gwitha pri gwynn gans hwelji byghan a-dhelergh dhodho. Yth esa keffrys hwelji rag gwitha an kertow ha'n kochys kyn an linen dhe junya gans Hyns-horn an West Bras. Y feu gwithys an kochys yn krowji aral dhe Logh.\nY feu deges an krowji war 11ves mis Gwynngala 1961, wosa henna oberys veu an skorr gans ULDow ha okomotyvyow disel Klas 22 Kledhrennow Bretennek.\nKledhrennow dhe Dhowr an Woon y'n jydh hedhyw, ow mires war-tu ha tyller an gorsav gwreydhek.\nWar 15ves mis Metheven 1906 y hwarva droglamm dhe Dhowr an Woon. Hwegh kocha gwag a dren arbennek re bia kemeres dhe Lyskerrys, mes hag i ow pos shuntyes y ponsons dhe-ves yn-nans an skorr serth. An gwithyas-sinell re bia gwarnyes yn-kever an kochys ha tren trethysi dhyworth Logh veu stoppyes orth sinellow an dhibarthva. Y feu estemyes bos an kochys ow viajya dres 60 mildir pub our (100 kilometer pub our) a bonyas bys dhe Dhowr an Woon le may kesskwatsons gans kochys erel y'n krowji. Pub onan veu distruys.\nDiwettha golegyans an folen ma a veu an 17 Kevardhu 2019, dhe 18:25.


Daniel 6 (ABK) - Bible Society\nDaniel 6 ABK\nAn Bras erbynn Daniel\n1Da o gans Darius settya war an ruvaneth hwegh-ugens gwahalyeth, rag may fens der an ruvaneth oll,6:1 6:1-28 yw niverys 6:2-29 y'n tekst Aramaek hag y'n Septuagint. 2hag a-ughta tri lewydh, ha Daniel o onan anedha. Dhedha yth o res dhe'n wahalyethow ri derivas, rag na'n jeffa an myghtern koll. 3Ena an Daniel ma a dheuth ha bos meur y vri6:3 a dheuth ha bos meur y vri: Aramaek a splannas. dres an lewydhyon erell, ha dres an wahalyethow, drefenn bos ynno spyrys bryntin; ha'n myghtern a dybis y settya war an ruvaneth oll. 4Ena an lewydhyon ha'n wahalyethow a hwilas skila rag krodhvol war Daniel a-dro dhe'n ruvaneth; mes ny yllens kavoes skila rag krodhvol, na kammwul vyth, rag y vos len; ha ny veu kevys ynno na fowt na kammwul. 5Ena y leveris an wesyon na, ‘Ny wren kavoes skila rag krodhvol war Daniel, marnas ni dh'y havoes ow tochya lagha y Dhuw.’\n6Ena an lewydhyon ha'n wahalyethow ma eth yn routh dhe'n myghtern, hag a leveris dhodho, ‘A vyghtern Darius, re vewi bys vykken! 7Oll lewydhyon an ruvaneth, an bennternedh ha'n wahalyethow, an gusulyadoryon ha'n wovernours, re omgusulyas may hwrello an myghtern dyllo ordenans ha gweythresa difenn krev: piwpynag a wrello pysadow dhe dhuw po dhe dhen a-ji deg dydhweyth warn ugens, marnas dhiso jy, A vyghtern, dhe vos tewlys yn fow a lewyon. 8Lemmyn, A vyghtern, dyllo an difenn ha sin an skrifenn, rag na allo bos chanjys, herwydh lagha an Medys ha'n Persianys, na yll bos daskelwys.’ 9Rakhenna, myghtern Darius a sinas an skrifenn ha'n difenn.\nDaniel yn Fow an lewyon\n10Pan wodhva Daniel bos sinys an skrifenn, yth eth dh'y ji. Y feu ynno fenestri y'n soler igor war-tu Yerusalem. Teyrgweyth pub dydh yth esa ev ow mos war benn-dewlin rag gul pysadow ha gormola a-rag y Dhuw, dell wrussa seuladhydh. 11Ena an wesyon na a dheuth yn routh ha kavoes Daniel ow kul pysadow ha govynnadow a-rag y Dhuw. 12I a dheuth nes, ha kewsel a-rag an myghtern a-dro dhe'n difenn ryel, ‘A ny wrussys sina difenn, piwpynag a wrello pysadow dhe dhuw po dhe dhen a-ji dhe dheg dydhweyth warn ugens, marnas dhiso jy, A vyghtern, dhe vos tewlys yn fow a lewyon?’ An myghtern a worthybis, ‘An mater a sev, herwydh lagha an Medys ha'n Persianys, na yll bos daskelwys.’ 13Ena i a worthybis ow leverel dhe'n myghtern, ‘Daniel, neb yw onan an dhivresow a Yuda, ny wra vri orthis, A vyghtern, nag orth an difenn sinys genes, mes ev a wra y bysadow teyrgweyth pub dydh.’\n14Pan glewas an geryow ma, an myghtern a veu troblys meur, hag ervira delivra Daniel; ha bys pan sedhas an howl y hwila y sawya. 15Ena an wer na a dheuth yn routh dhe'n myghtern, ha leverel dhodho, ‘Godhvydh, A vyghtern, bos lagha an Medys ha'n Persianys, na yll difenn na ordenans dyllys gans an myghtern bos daskelwys.’\n16Ena an myghtern a worhemmynnis, hag i a dhros Daniel ha'y dewlel yn fow an lewyon. Yn-medh an myghtern dhe Daniel, ‘Re wrello dha Dhuw, neb a servydh prest, dha dhelivra!’ 17Ha men a veu kyrghys, ha gorrys orth ganow an fow, ha'n myghtern a'n selyas gans y vysow-selya y honan, keffrys gans bysow-selya y arlydhi, rag na ve travyth chanjys ow tochya Daniel. 1819 Ena yth eth an myghtern dh'y balys, ha tremena an nosweyth heb dybri; nyns esa didhenyow dres a-dheragdho, ha kosk a deghas dhiworto.\nDaniel Kemmerys Mes a'n Fow.\n19Ena orth tardh an jydh, an myghtern a sevis ha mos toeth da dhe fow an lewyon. 20Pan dheuth nes dhe'n fow, ev a armas dhe Daniel gans lev troblys, ha leverel dhe Daniel, ‘A Daniel, gwas an Duw bew, a allas dha Dhuw, neb a servydh prest, dha dhelivra a'n lewyon?’ 21Ena y leveris Daniel dhe'n myghtern, ‘A vyghtern, re vewi bys vykken! 22Ow Duw a dhannvonas y el ha degea ganow an lewyon, ha ny wrens ow shyndya, drefenn ow bos kevys divlam a-ragdho; hag ynwedh a-ragos, A vyghtern, ny wrug drog vyth.’ 23Ena yth o an myghtern lowen dres eghenn ragdho, hag ev a worhemmynnis may fe Daniel tennys dhiworth an fow. Ytho Daniel a veu tennys dhiworth an fow, ha ny veu kevys pystik vyth warnodho, rag ev dhe drestya yn y Dhuw. 24Ha'n myghtern a erghis, ha'n wesyon na re guhudhsa Daniel a veu kyrghys ha tewlys yn fow an lewyon – i, aga mebyon, ha'ga gwragedh; ha kyns i dhe dhrehedhes goeles an fow, an lewyon a's fethas ha terri oll aga eskern dhe demmyn.\n25Ena myghtern Darius a skrifas dhe oll an poblow, kenedhlow ha tavosow trigys y'n norvys oll: ‘Pals re bo agas kres! 26Ordenans a wrav, yn pub arloetteth a'm ruvaneth, may hwrello tus krena ha kavoes own a-rag Duw Daniel,\nRag ev yw an Duw bew,\nneb a dhur bys vykken;\nnevra ny vydh y wlaskor distruys,\nha'y roweth a vydh bys y'n diwedh.\n27Delivra ha sawya a wra,\nev a wra arwoedhyow hag anethow yn nev hag yn nor;\nev re sawyas Daniel dhiworth galloes an lewyon.’\n28Ytho an Daniel ma a sewenis yn-dann reyn Darius ha reyn Syrus an Persian.


[LowPower-Raws] Puchimas!! Petit Idolmaster (BD 1080P x264 FLAC) :: Nyaa\n[LowPower-Raws] Puchimas!! Petit Idolmaster (BD 1080P x264 FLAC)\n2018-09-14 04:29 UTC\n[Free Anime Sharing](http://animeshare.cf) Source Encoded [![1.md.png](http://lowpower.ga/images/2018/09/14/1.md.png)](http://lowpower.ga/image/8wU4B) [![2.md.png](http://lowpower.ga/images/2018/09/14/2.md.png)](http://lowpower.ga/image/8wHdl) [![3.md.png](http://lowpower.ga/images/2018/09/14/3.md.png)](http://lowpower.ga/image/8wtMy) [![4.md.png](http://lowpower.ga/images/2018/09/14/4.md.png)](http://lowpower.ga/image/8wDgt) [![5.md.png](http://lowpower.ga/images/2018/09/14/5.md.png)](http://lowpower.ga/image/8wPuZ) [![6.md.png](http://lowpower.ga/images/2018/09/14/6.md.png)](http://lowpower.ga/image/8w68h)\n[LowPower-Raws] Puchimas!! Petit Idolmaster - 01 (BD 1080P x264 FLAC).mkv (229.6 MiB)\n[LowPower-Raws] Puchimas!! Petit Idolmaster - 02 (BD 1080P x264 FLAC).mkv (113.8 MiB)\n[LowPower-Raws] Puchimas!! Petit Idolmaster - 03 (BD 1080P x264 FLAC).mkv (154.0 MiB)\n[LowPower-Raws] Puchimas!! Petit Idolmaster - 04 (BD 1080P x264 FLAC).mkv (118.1 MiB)\n[LowPower-Raws] Puchimas!! Petit Idolmaster - 05 (BD 1080P x264 FLAC).mkv (109.2 MiB)\n[LowPower-Raws] Puchimas!! Petit Idolmaster - 06 (BD 1080P x264 FLAC).mkv (134.3 MiB)\n[LowPower-Raws] Puchimas!! Petit Idolmaster - 07 (BD 1080P x264 FLAC).mkv (127.2 MiB)\n[LowPower-Raws] Puchimas!! Petit Idolmaster - 08 (BD 1080P x264 FLAC).mkv (128.4 MiB)\n[LowPower-Raws] Puchimas!! Petit Idolmaster - 09 (BD 1080P x264 FLAC).mkv (114.7 MiB)\n[LowPower-Raws] Puchimas!! Petit Idolmaster - 10 (BD 1080P x264 FLAC).mkv (114.9 MiB)\n[LowPower-Raws] Puchimas!! Petit Idolmaster - 11 (BD 1080P x264 FLAC).mkv (120.1 MiB)\n[LowPower-Raws] Puchimas!! Petit Idolmaster - 12 (BD 1080P x264 FLAC).mkv (126.3 MiB)\n[LowPower-Raws] Puchimas!! Petit Idolmaster - 13 (BD 1080P x264 FLAC).mkv (121.2 MiB)\n[LowPower-Raws] Puchimas!! Petit Idolmaster - 14 (BD 1080P x264 FLAC).mkv (89.9 MiB)\n[LowPower-Raws] Puchimas!! Petit Idolmaster - 15 (BD 1080P x264 FLAC).mkv (117.7 MiB)\n[LowPower-Raws] Puchimas!! Petit Idolmaster - 16 (BD 1080P x264 FLAC).mkv (116.9 MiB)\n[LowPower-Raws] Puchimas!! Petit Idolmaster - 17 (BD 1080P x264 FLAC).mkv (109.7 MiB)\n[LowPower-Raws] Puchimas!! Petit Idolmaster - 18 (BD 1080P x264 FLAC).mkv (115.6 MiB)\n[LowPower-Raws] Puchimas!! Petit Idolmaster - 19 (BD 1080P x264 FLAC).mkv (119.4 MiB)\n[LowPower-Raws] Puchimas!! Petit Idolmaster - 20 (BD 1080P x264 FLAC).mkv (78.2 MiB)\n[LowPower-Raws] Puchimas!! Petit Idolmaster - 21 (BD 1080P x264 FLAC).mkv (131.6 MiB)\n[LowPower-Raws] Puchimas!! Petit Idolmaster - 22 (BD 1080P x264 FLAC).mkv (120.8 MiB)\n[LowPower-Raws] Puchimas!! Petit Idolmaster - 23 (BD 1080P x264 FLAC).mkv (126.4 MiB)\n[LowPower-Raws] Puchimas!! Petit Idolmaster - 24 (BD 1080P x264 FLAC).mkv (137.4 MiB)\n[LowPower-Raws] Puchimas!! Petit Idolmaster - 25 (BD 1080P x264 FLAC).mkv (125.6 MiB)\n[LowPower-Raws] Puchimas!! Petit Idolmaster - 26 (BD 1080P x264 FLAC).mkv (127.9 MiB)\n[LowPower-Raws] Puchimas!! Petit Idolmaster - 27 (BD 1080P x264 FLAC).mkv (122.7 MiB)\n[LowPower-Raws] Puchimas!! Petit Idolmaster - 28 (BD 1080P x264 FLAC).mkv (106.9 MiB)\n[LowPower-Raws] Puchimas!! Petit Idolmaster - 29 (BD 1080P x264 FLAC).mkv (152.3 MiB)\n[LowPower-Raws] Puchimas!! Petit Idolmaster - 30 (BD 1080P x264 FLAC).mkv (126.2 MiB)\n[LowPower-Raws] Puchimas!! Petit Idolmaster - 31 (BD 1080P x264 FLAC).mkv (127.5 MiB)\n[LowPower-Raws] Puchimas!! Petit Idolmaster - 32 (BD 1080P x264 FLAC).mkv (123.8 MiB)\n[LowPower-Raws] Puchimas!! Petit Idolmaster - 33 (BD 1080P x264 FLAC).mkv (116.2 MiB)\n[LowPower-Raws] Puchimas!! Petit Idolmaster - 34 (BD 1080P x264 FLAC).mkv (122.7 MiB)\n[LowPower-Raws] Puchimas!! Petit Idolmaster - 35 (BD 1080P x264 FLAC).mkv (116.7 MiB)\n[LowPower-Raws] Puchimas!! Petit Idolmaster - 36 (BD 1080P x264 FLAC).mkv (113.9 MiB)\n[LowPower-Raws] Puchimas!! Petit Idolmaster - 37 (BD 1080P x264 FLAC).mkv (117.8 MiB)\n[LowPower-Raws] Puchimas!! Petit Idolmaster - 38 (BD 1080P x264 FLAC).mkv (112.0 MiB)\n[LowPower-Raws] Puchimas!! Petit Idolmaster - 39 (BD 1080P x264 FLAC).mkv (105.7 MiB)\n[LowPower-Raws] Puchimas!! Petit Idolmaster - 40 (BD 1080P x264 FLAC).mkv (112.9 MiB)\n[LowPower-Raws] Puchimas!! Petit Idolmaster - 41 (BD 1080P x264 FLAC).mkv (124.5 MiB)\n[LowPower-Raws] Puchimas!! Petit Idolmaster - 42 (BD 1080P x264 FLAC).mkv (113.9 MiB)\n[LowPower-Raws] Puchimas!! Petit Idolmaster - 43 (BD 1080P x264 FLAC).mkv (117.3 MiB)\n[LowPower-Raws] Puchimas!! Petit Idolmaster - 44 (BD 1080P x264 FLAC).mkv (139.3 MiB)\n[LowPower-Raws] Puchimas!! Petit Idolmaster - 45 (BD 1080P x264 FLAC).mkv (256.3 MiB)\n[LowPower-Raws] Puchimas!! Petit Idolmaster - 46 (BD 1080P x264 FLAC).mkv (120.4 MiB)\n[LowPower-Raws] Puchimas!! Petit Idolmaster - 47 (BD 1080P x264 FLAC).mkv (121.4 MiB)\n[LowPower-Raws] Puchimas!! Petit Idolmaster - 48 (BD 1080P x264 FLAC).mkv (119.2 MiB)\n[LowPower-Raws] Puchimas!! Petit Idolmaster - 49 (BD 1080P x264 FLAC).mkv (127.0 MiB)\n[LowPower-Raws] Puchimas!! Petit Idolmaster - 50 (BD 1080P x264 FLAC).mkv (150.9 MiB)\n[LowPower-Raws] Puchimas!! Petit Idolmaster - 51 (BD 1080P x264 FLAC).mkv (134.1 MiB)\n[LowPower-Raws] Puchimas!! Petit Idolmaster - 52 (BD 1080P x264 FLAC).mkv (130.0 MiB)\n[LowPower-Raws] Puchimas!! Petit Idolmaster - 53 (BD 1080P x264 FLAC).mkv (113.0 MiB)\n[LowPower-Raws] Puchimas!! Petit Idolmaster - 54 (BD 1080P x264 FLAC).mkv (127.6 MiB)\n[LowPower-Raws] Puchimas!! Petit Idolmaster - 55 (BD 1080P x264 FLAC).mkv (130.0 MiB)\n[LowPower-Raws] Puchimas!! Petit Idolmaster - 56 (BD 1080P x264 FLAC).mkv (130.0 MiB)\n[LowPower-Raws] Puchimas!! Petit Idolmaster - 57 (BD 1080P x264 FLAC).mkv (114.5 MiB)\n[LowPower-Raws] Puchimas!! Petit Idolmaster - 58 (BD 1080P x264 FLAC).mkv (111.7 MiB)\n[LowPower-Raws] Puchimas!! Petit Idolmaster - 59 (BD 1080P x264 FLAC).mkv (130.7 MiB)\n[LowPower-Raws] Puchimas!! Petit Idolmaster - 60 (BD 1080P x264 FLAC).mkv (131.6 MiB)\n[LowPower-Raws] Puchimas!! Petit Idolmaster - 61 (BD 1080P x264 FLAC).mkv (142.5 MiB)\n[LowPower-Raws] Puchimas!! Petit Idolmaster - 62 (BD 1080P x264 FLAC).mkv (135.1 MiB)\n[LowPower-Raws] Puchimas!! Petit Idolmaster - 63 (BD 1080P x264 FLAC).mkv (145.1 MiB)\n[LowPower-Raws] Puchimas!! Petit Idolmaster - 64 (BD 1080P x264 FLAC).mkv (127.5 MiB)\n[LowPower-Raws] Puchimas!! Petit Idolmaster - 65 (BD 1080P x264 FLAC).mkv (80.6 MiB)\n[LowPower-Raws] Puchimas!! Petit Idolmaster - 66 (BD 1080P x264 FLAC).mkv (140.6 MiB)\n[LowPower-Raws] Puchimas!! Petit Idolmaster - 67 (BD 1080P x264 FLAC).mkv (133.9 MiB)\n[LowPower-Raws] Puchimas!! Petit Idolmaster - 68 (BD 1080P x264 FLAC).mkv (124.0 MiB)\n[LowPower-Raws] Puchimas!! Petit Idolmaster - 69 (BD 1080P x264 FLAC).mkv (118.0 MiB)\n[LowPower-Raws] Puchimas!! Petit Idolmaster - 70 (BD 1080P x264 FLAC).mkv (128.3 MiB)\n[LowPower-Raws] Puchimas!! Petit Idolmaster - 71 (BD 1080P x264 FLAC).mkv (132.2 MiB)\n[LowPower-Raws] Puchimas!! Petit Idolmaster - 72 (BD 1080P x264 FLAC).mkv (125.9 MiB)\n[LowPower-Raws] Puchimas!! Petit Idolmaster - 73 (BD 1080P x264 FLAC).mkv (112.6 MiB)\n[LowPower-Raws] Puchimas!! Petit Idolmaster - 74 (BD 1080P x264 FLAC).mkv (190.8 MiB)\n2018-09-14 05:32 UTC


Eksodus 8 (ABK) - Bible Society\nEksodus 8 ABK\n1Ha'n ARLOEDH a leveris dhe Moyses, ‘Ke bys yn Faro ha leverel dhodho, “Yndellma y lever an ARLOEDH: Gas ow fobel dhe vones ma'm serfyons.8:1 8:1 bys 8:32 yw niverys 7:26 bys 8:28 y'n Ebrow, hag y'n Septuagint ha'n Vulgat. 2Mes mara's neghydh a vones, otta, my a wra plagya oll dha bow gans kwilkynyow; 3kwilkynyow a wra hesya y'n avon hag i a wra dos bys y'th chi, a-ji dhe'th chambour ha war dha weli, hag a-ji dhe ji dha servysi ha'th pobel, hag a-ji dhe'th fornow ha'th newyow-toesa; 4an kwilkynyow a wra dos warnas ha war dha bobel ha war oll dha servysi.” ’\n5Ha'n ARLOEDH a leveris dhe Moyses, ‘Lavar dhe Aron, “Ystynn dha dhorn ha'th welenn dres an avonyow, dres an dowrgleudhyow, ha dres an pollow, ha gul dhe gwilkynyow dos war bow Ejyp.” ’ 6Ytho, Aron a ystynnas y dhorn dres dowrow Ejyp; ha'n kwilkynyow a dheuth ha kudha pow Ejyp. 7Mes an hudoryon a wrug an keth tra der aga husow ha dri kwilkynyow war bow Ejyp.\n8Ena Faro a elwis Moyses hag Aron, ha leverel, ‘Pys an ARLOEDH may kemmerro an kwilkynyow ahanav hag a'm pobel; ha my a wra gasa an bobel dhe vones ha sakrifia dhe'n ARLOEDH.’ 9Moyses a leveris dhe Faro, ‘Gorhemmynn dhymm, my a'th pys, p'eur y tal dhymm pysi ragos ha rag dha servysi ha'th pobel, may fo distruys an kwilkynyow ahanas ha'th chiow ma na vons gesys marnas y'n Nil.’ 10Hag y leveris, ‘A-vorow.’ Moyses a leveris, ‘Bedhes par dell leverydh, may hwodhvi nag eus nagonan avel an ARLOEDH agan Duw. 11An kwilkynyow a wra diberth ahanas hag a'th chiow hag a'th servysi hag a'th pobel; ny vydhons gesys marnas y'n Nil.’ 12Ytho Moyses hag Aron eth yn-mes a Faro; ha Moyses a grias war an ARLOEDH a-dro dhe'n kwilkynyow a dhrosa war Faro. 13Ha'n ARLOEDH a wrug herwydh ger Moyses; an kwilkynyow a verwis a'n chiow ha'n godrevow ha'n parkow. 14Hag i a's kuntellas yn bernyow, ha'n tir a flerya. 15Mes Faro pan welas bos hedh, ev a galeshas y golonn, ha ny vynna goslowes orta; dell lavarsa an ARLOEDH.\n16Ena an ARLOEDH a leveris dhe Moyses, ‘Lavar dhe Aron, “Ystynn dha welenn ha gweskel doust an dor may teffo ha bos gwibes dre bow Ejyp oll.” ’ 17Hag i a'n gwrug; Aron a ystynnas y dhorn ha'y welenn, ha gweskel doust an dor, hag y teuth gwibes war dhen ha best; oll doust an dor a dheuth ha bos gwibes dre bow Ejyp oll. 18An hudoryon a assayas der aga husow dhe dhri gwibes yn-rag, mes ny allsons. Ytho yth esa gwibes war dhen ha best. 19Ha'n hudoryon a leveris dhe Faro, ‘Hemm yw bys Duw.’ Mes kolonn Faro o kaleshes, ha ny vynna koela orta; dell lavarsa an ARLOEDH.\n20Ena an ARLOEDH a leveris dhe Moyses, ‘Sav a-varr myttinweyth ha sav a-rag Faro, hag ev ow mos yn-mes dhe'n dowr, ha lavar dhodho, “Yndellma y lever an ARLOEDH: Gas ow fobel dhe vones ma'm serfyons. 21Poken, mar ny esydh ow fobel dhe vones, otta, y tannvonav hesow kelyon warnas ha war dha servysi ha war dha bobel, hag a-ji dhe'th chiow; ha chiow Ejyp a vydh lenwys gans hesow kelyon, hag ynwedh an dor le may sevons. 22Mes y'n jydh na my a wra settya pow Goshen a-denewen, le may ma ow fobel trigys, ma na vo ena hesow kelyon; may hwodhvi my dhe vos an ARLOEDH yn mysk an nor. 23Yndellma y hworrav dibarth ynter ow fobel ha'th pobel jy. Erbynn a-vorow y fydh an arwoedh ma.” ’\n24Ha'n ARLOEDH a wrug yndellma; y teuth hesow meur a gelyon a-ji dhe ji Faro ha dhe jiow y servysi; ha dre bow Ejyp oll an tir a veu diswrys drefenn an kelyon.\n25Ena Faro a elwis Moyses hag Aron, ha leverel, ‘Kewgh, sakrifiewgh dh'agas Duw a-ji dhe'n tir.’ 26Mes Moyses a leveris, ‘Ny via gwiw gul yndella; rag ni a wra sakrifia dhe'n ARLOEDH agan Duw offrynnow yw kasadow dhe'n Ejyptianys. Mar sakrifiyn offrynnow kesys gans an Ejyptianys a-rag aga dewlagas, a ny wrons i agan labydha? 27Res yw dhyn gul vyaj a dri dydh y'n gwylvos ha sakrifia dhe'n ARLOEDH agan Duw par dell worhemmynnis dhyn.’ 28Ytho Faro a leveris, ‘My a wra agas gasa dhe vones, dhe sakrifia dhe'n ARLOEDH agas Duw y'n gwylvos; marnas ny wrewgh mones pur bell. Gwrewgh y bysi ragov.’ 29Ena Moyses a leveris, ‘Otta, yth av ahanas ha my a wra pysi an ARLOEDH may tibartho an hesow a gelyon a Faro, a'y servysi, a'y bobel, a-vorow; marnas na as Faro dhe dhyghtya yn fals arta ma na asso an bobel dhe vones dhe sakrifia dhe'n ARLOEDH.’ 30Ytho Moyses eth yn-mes dhiworth Faro ha pysi an ARLOEDH. 31Ha Duw a wrug dell worhemmynnis Moyses, ha dilea an hesow a gelyon a Faro, a'y servysi hag a'y bobel; ny veu gesys nagonan. 32Mes Faro a galeshas y golonn an prys ma ynwedh, ha ny asas an bobel dhe vones.


Kobros, po Koberenys, yw enys yn dehow-barth Europa (po howlsedhes Asi war-lergh nebes doronydhyon). Yma'n rann gledh a'n enys yn-dann governans Repoblek Turkek Kobros Kledh, nag yw aswonnys gans gwlaskor vydh saw Turki. Turkek yw klappyes y'n gogledh, ha Muslimyon yw an vrassa rann a'n dus ena. Yn rann dehow an enys, Grew yw taves kemmyn an pobel, neb yw Krystonyon Orthodoks, dre vras. Yma governans Repoblek Kobros ow challenjya rewl an enys oll. Esel a'n Unyans Europek yw an repoblek.\nDiwettha golegyans an folen ma a veu an 20 Hedra 2021, dhe 07:41.


2 Thessalonika 3 (ABK) - Bible Society\n2 Thessalonika 3 ABK\nGwrewgh Pysi Ragon\n1Wor'tiwedh, a vreder, gwrewgh pysi ragon may hwrello ger an Arloedh spedya ha bos enorys kepar dell wrug vy ynwedh yn agas mysk, 2may fen ni delivrys dhiworth tus treus ha drog; rag nyns eus fydh gans pub den oll. 3Mes lel yw an Arloedh a wra agas nertha ha'gas gwitha rag an tebel el.3:3 rag an tebel el: Po rag drog. 4Hag yma fydhyans genen y'n Arloedh yn agas kever, hag yma fydhyans genen y'n Arloedh yn agas kever, hwi dhe vos ow kul, lemmyn hag y'n termyn a dheu, an taklow a wren ni gorhemmynna, 5Re wrello an Arloedh gidya agas kolonn dhe gerensa Duw ha dhe berthyans Krist.\nGwarnyans erbynn Diegi\n6Ni a ergh dhywgh a vreder, yn hanow agan Arloedh Yesu Krist mayth omdennowgh dhiworth pub broder a gerdh yn tiek3:6 yn tiek: Po yn tirewl. heb siwya an hengov a dhegemmersons dhiworthyn ni. 7Rag hwi agas honan a woer fatell dhegoedh gul war agan lergh; rag nyns en ni diek3:7 diek: Po direwl. yn agas mysk, 8ha ny wren ni dybri bara dhiworth denvyth heb pe, mes gans hwel ha lavur dydh ha nos, owth oberi na worren begh war dhenvyth ahanowgh. 9Nyns on ni heb galloes, mes may ryllyn ni ensampel dhywgh may hallowgh gul war agan lergh. 10Rag pan esen ni genowgh ynwedh, ni a worhemmynnis dhywgh: den mar ny vynn oberi, na wres ev dybri naneyl. 11Ni a glew, re ahanowgh dhe vos ow kerdhes a-dro yn tiek,3:11 yn tiek: Po yn tirewl. heb oberi mann mes mellyoryon yns. 12Ni a ergh dhe dus a'n par na ha'ga heski yn hanow an Arloedh Yesu Krist mayth oberrons yn kosel ha dybri aga bara aga honan. 13Ha hwi, a vreder, na wrewgh kelli kolonn ow kul dader.\n14Ha mars eus den na vo gostydh dh'agan ger der an lyther, merkyewgh an den ma, na wrewgh kowethya ganso may fo meth gorrys ynno. 15Mes na wrewgh y synsi avel eskar, mes y geski avel broder.\n16Ha'n Arloedh a gres y honan roy dhywgh kres pup-prys yn pub maner3:16 yn pub maner: War-lergh re a'n dornskrifow yn pub plas.. Re bo an Arloedh genowgh hwi oll.\n17An dynnargh der ow dorn vy, Powl. Hemm yw an tokyn yn pub lyther; yndella y skrifav. 18Gras agan Arloedh Yesu Krist re bo genowgh hwi oll.3:18 War-lergh re a'n dornskrifow yma dhe dhiwedh an wers Amen.


Yoshua 24 (ABK) - Bible Society\nAn Loethow a Dhaswra an Kevambos\n1Ena Yoshua a guntellas oll loethow Ysrael yn Shekem, ha gelwel henavogyon Ysrael, an rewloryon, an vreusysi ha'n soedhogyon; hag i a sevis a-dherag Duw. 2Yoshua a leveris dhe oll an bobel, ‘Yndellma y lever an ARLOEDH, Duw Ysrael: Y'n termyn koth agas tasow a drigas dres an avon – Teragh tas Abraham ha Nahor – hag i a servyas duwow erell. 3Ha my a gemmeras agas tas Abraham dhiworth tu arall an avon ha my a'n hembronkas der oll pow Kanan hag ynkressya y has, ha ri dhodho Ysak; 4ha dhe Ysak my a ros Yakob hag Esaw. My a ros dhe Esaw menydh Seir rag y gavoes yn perghennogeth, mes Yakob ha'y vebyon eth yn-nans dhe Ejyp. 5Ena my a dhannvonas Moyses hag Aron, ha my a weskis Ejyp gans an pyth a wrugavy ena; hag a-wosa my a'gas hembronkas yn-mes. 6My a dhros agas tasow yn-mes a Ejyp, ha hwi a dheuth dhe'n mor; ha'n Ejyptianys a jasyas war-lergh agas tasow gans charettow ha marghogyon dhe'n Mor Rudh. 7Mes i a armas dhe'n ARLOEDH, hag ev a worras tewlder yntredhowgh ha'n Ejyptianys, ha dri an mor warnedha ha'ga hudha; ha'gas lagasow re welas an pyth re wrugavy yn Ejyp. Ha hwi a drigas y'n gwylvos meur a dhydhyow. 8Ha my a'gas dros dhe bow an Amorysi, esens trigys a'n tu arall dhe'n Yordan; hag i a omladhas er agas pynn, ha my a's ros yn agas leuv, ha hwi a gemmeras aga thir yn perghennogeth, ha my a's distruis a-dheragowgh. 9Ena Balak mab Sippor, myghtern Moab, a sevis dhe omladh erbynn Ysrael. Ev a dhannvonas ha gelwel dhe Balaam mab Beor, dh'agas mollethi. 10Mes ny vynnis goslowes orth Balaam; rakhenna ev a'gas bennigas; ytho my a'gas sawyas dhiworth y leuv. 11Ena hwi a dreusis an Yordan ha dos dhe Yeriko, ha tus Yeriko a omladhas er agas pynn, hag ynwedh an Amorysi, an Perizzysi, an Kananysi, an Hittysi, an Girgashysi, an Hivysi ha'n Yebusysi; ha my a's ros yn agas leuv. 12My a dhannvonas an hwyrnores a-dheragowgh, dhe jasya yn-mes a-dheragowgh dew vyghtern an Amorysi; mes nyns o gans dha gledha jy na gans dha warak jy. 13My a ros dhywgh tir na lavursiwgh ynno, ha sitys na's drehevsiwgh, ha hwi re drigas ynna; hwi a dheber frut gwinlannow hag olewbrennyer na blensiwgh.\n14‘Lemmyn ytho perthewgh own a'n ARLOEDH, ha'y servya yn lenduri hag yn gwirder, ha treyl dhiworth an duwow a wrug agas tasow aga servya dres an avon hag yn Ejyp; ha servyewgh an ARLOEDH. 15Ha mars yw drog yn agas golok servya an ARLOEDH, dewisiwgh hedhyw pyneyl a servyowgh, po an duwow a wrug agas tasow aga servya dres an avon, po duwow an Amorysi, mayth esowgh trigys yn aga thir; mes my ha'n teylu, ni a serv an ARLOEDH.’\n16Ena an bobel a worthybis ow leverel, ‘Pell bedhes dhiworthyn, ni dhe forsakya an ARLOEDH dhe servya duwow erell; 17rag an ARLOEDH agan Duw yth yw neb a'gan dros yn-bann yn-mes a bow Ejyp, yn-mes a ji an gethneth, ha neb a wrug an toknys bras a-rag agan dewlagas, ha neb a'gan gwithas yn oll an fordh a gerdhsyn ynni, hag yn oll an poblow may tremensyn yn aga mysk; 18ha'n ARLOEDH a jasyas a-ragon oll an poblow, ha'n Amorysi esens trigys y'n tir. Rakhenna ni a serv an ARLOEDH, rag ev yw agan Duw.’\n19Yoshua a leveris dhe'n bobel, ‘Ny yllowgh servya an ARLOEDH. Duw sans yw ev, Duw a avi yw, ny wra ev gava agas treuspassow na'gas peghosow. 20Mar forsakyowgh an ARLOEDH ha servya duwow estren, ev a dreyl ha gul drog dhywgh, ha'gas distrui, wosa ev dhe wul da dhywgh.’ 21Hag yn-medh an bobel dhe Yoshua, ‘Nansi, ni a serv an ARLOEDH.’ 22Ena yn-medh Yoshua dhe'n bobel, ‘Dustunioryon owgh erbynn agas honan, hwi dhe dhewis an ARLOEDH, dh'y servya.’ Hag yn-medhons, ‘Dustunioryon on.’ 23Yn-medh ev, ‘Gorrewgh ytho dhe-denewen an duwow estren usi yn agas mysk, ha treyl agas kolonn dhe'n ARLOEDH, Duw Ysrael.’ 24Yn-medh an bobel dhe Yoshua, ‘An ARLOEDHagan Duw a servyn, ha ni a woslow orth y lev.’ 25Ytho Yoshua a wrug kevambos gans an bobel y'n jydh na, ha settya ordenans ha lagha ragdha yn Shekem. 26Ha Yoshua a skrifas an geryow ma yn lyver lagha Duw. Ena ev a gemmeras men bras ha'y settya yn-bann yn-dann an dherwenn yn sentri an ARLOEDH. 27Ha Yoshua a leveris dhe oll an bobel, ‘Otta, an men ma a vydh dustuni er agan pynn; rag ev re glewas oll geryow an ARLOEDH a gewsis orthyn; dustuni vydh er agas pynn, ma na wryllowgh nagha agas Duw.’ 28Ytho Yoshua a dhannvonas an bobel dhe-ves, peub dh'y eretons y honan.\nMernans Yoshua hag Eleazar\n29Wosa an taklow ma, Yoshua mab Nun, gwas an ARLOEDH, a verwis, deg bloedh ha kans. 30I a'n ynkleudhyas yn tiredh y eretons y honan yn Timnath-seragh, usi yn bro venydhyek Efraym, a'n gledhbarth dhe venydh Gaash.\n31Ysrael a servyas an ARLOEDH oll dydhyow Yoshua, hag oll dydhyow an henavogyon a vewas pella es Yoshua ha re wodhva oll an ober a wrug an ARLOEDH rag Ysrael.\n32Eskern Yosep, a wrug an Ysraelysi aga dri yn-bann yn-mes a Ejyp, i a ynkleudhyas yn Shekem, yn splatt an tir a wrug Yakob y brena gans kans bath a vona; ev a dheuth ha bos eretons dhe vebyon Yosep.\n33Eleazar mab Aron a verwis, hag i a'n ynkleudhyas yn Gibea a veu res dh'y vab Finehas yn bro venydhyek Efraym.


Breusysi 16 (ABK) - Bible Society\nSamson ha Delila\n1Samson eth dhe Gaza, hag ena ev a welas hora hag a entras dhedhi. 2Derivys veu dhe'n Filistysi, ‘Samson yw devedhys omma.’ Yndella i a omguntellas a-dro ha'y gontrewaytya oll an nos orth yet an sita. Tewel a wrens der oll an nos, ow prederi, ‘Gortyn bys yn golow an myttin, ena ni a'n ladh.’ 3Samson a wrowedhas bys hanter-nos. Ena ev a sevis yn hanter-nos, hag settya dalghenn yn darasow yet an sita ha'n dhew bost, hag a's tennas yn-bann, war-barth gans an barr, hag a's gorras war y dhiwskoedh, ha'ga doen dhe benn an vre usi a-rag Hebron.\n4Wosa hemma ev a goedhas yn kerensa gans benyn yn nans Sorek, Delila hy hanow. 5Gwahalyethow an Filistysi a dheuth dhedhi hag a leveris dhedhi, ‘Dyn e, ha dysk pandr'a wra y nerth mar vras, ha fatell yllyn ni y dhinertha rag ma'n kelmyn rag y fetha; ha peub ahanan a re dhis unnek kans bath a arghans.’ 6Ytho Delila a leveris dhe Samson, ‘Dell y'm kyrri, deriv dhymm pandr'a wra dha nerth mar vras, ha fatell yllydh bos kelmys, may fi dinerth.’ 7Samson a leveris dhedhi, ‘Mara'm kelmons gans seyth kordenn-warak yr na via syghys hwath, ena yth av ha bos gwann ha haval dhe bub den arall.’ 8Ena gwahalyethow an Filistysi a dhros dhedhi seyth kordenn-warak yr na via syghys hwath, ha hi a'n kolmas gansa. 9Yth esa gensi tus ow kontrewaytya yn chambour a-bervedh, ha hi leveris dhodho, ‘Ottensi, an Filistysi warnas, Samson!’ Mes ev a dorras an kerdyn-gwarak, par dell grakk kordenn a arrow lin pan doch hi an tan. Yndella nyns o godhvedhys kevrin y nerth.\n10Ena Delila a leveris dhodho, ‘Ty re wrug ges ahanav ha gowleverel; dell y'm kyrri, deriv dhymmo vy fatell y'th kelmer.’ 11Ev a leveris dhedhi, ‘Mara'm kelmons gans lovonow nowydh na veu usys bythkweth, ena yth av ha bos gwann, haval dhe bub den arall.’ 12Ena Delila a gavas lovonow nowydh ha'y gelmi gansa ha leveris dhodho, ‘Ottensi, an Filistysi warnas, Samson!’ (Yth esa an wer ow kontrewaytya y'n chambour a-bervedh.) Mes ev a dorras an lovonow dhiworth y dhiwvregh avel neusenn.\n13Ena Delila a leveris dhe Samson, ‘Kyns-lemmyn ty re wrug ges ahanav ha gowleverel; deriv dhymmo vy fatell y'th kelmer.’ Ev a leveris dhedhi, ‘Mar kwiydh an seyth kudynn a'm penn gans steuv an gwias ha'y tynnhe gans an ebil, ena yth av ha bos gwann, haval dhe bub den arall.’ 14Yndella hag ev ow koska, Delila a gavas an seyth kudynn a'y benn ha'ga gwia y'n steuv ha'ga thynnhe gans an ebil. Ena hi a leveris dhodho, ‘Ottensi an Filistysi warnas, Samson!’ Mes ev a dhifunas a'y gosk, hag a dennas dhe-ves an ebil ha'n steuv.16:14 an ebil ha'n steuv : Amendys. Ebrow an ebil, an starn ha'n steuv.\n15Ena hi a leveris dhodho, ‘Fatell yll'ta leverel, “My a'th kar”, ha nyns usi dha golonn genev? Ty re wrug ges ahanav teyrgweyth, ha ny dherivsys dhymmo vy pandr'a wra dha nerth mar veur.’ 16Wor'tiwedh, wosa hi dh'y vrosa gans hy geryow dydh wosa dydh ha'y annia, y enev o skwith bys an mernans. 17Ytho ev a dherivas dhedhi oll an kevrin, hag a leveris dhedhi, ‘Nevra ny dheuth altenn war ow fenn, rag my re beu Naziryas dhe Dhuw a dorr ow mamm. Mar pe gols ow fenn treghys dhe-ves, ena ow nerth a'm gassa; gyllys vien ha bos gwann, ha bos haval dhe bub den arall.’\n18Pan wodhva Delila ev dhe dherivas dhedhi oll y gevrin, hi a dhannvonas war-lergh gwahalyethow an Filistysi, ow leverel, ‘Dewgh yn-bann an termyn ma, rag ev re dherivas oll y gevrin dhymmo vy.’ Ena gwahalyethow an Filistysi a dheuth yn-bann dhedhi, hag a dhros an arghans yn aga diwleuv. 19Hi a'n asas dhe goska war hy barrlenn; ha hi a elwis gour, hag a wrug dhodho treghi an seyth kudynn a'y benn. Ev a dhallathas bos gwann, ha'y nerth a'n gasas. 20Ena hi a leveris, ‘Ottensi an Filistysi warnas, Samson!’ Pan dhifunas ev a dybis, ‘My a wra mos yn-mes par dell wren yn prysyow erell hag omshakya rydh.’ Mes ny wodhya y hwrussa an ARLOEDH y asa. 21Yndella an Filistysi a'n sesyas hag a droghas yn-mes y dhewlagas. I a'n dros yn-nans dhe Gaza ha'y gelmi gans kargharow a vrons; hag ev a veu settys dhe velyas greun y'n prison. 22Mes gols y benn a dhallathas dastevi wosa y vos treghys dhe-ves.\n23Lemmyn gwahalyethow an Filistysi a omguntellas rag offrynna sakrifis meur dh'aga duw Dagon ha rag lowenhe; rag y lavarsons, ‘Agan duw re ros Samson agan eskar yn agan leuv.’ 24Pan y'n gwelas an bobel, i a wormolas aga duw; rag y lavarsons, ‘Agan duw re ros agan eskar yn agan leuv, ravner agan tir, neb re ladhas lies ahanan.’ 25Ha pan o aga holonn meri, i a leveris, ‘Galw Samson, ha didhanes ni.’ Yndella i a elwis Samson yn-mes a'n prison, hag ev a's didhanas. I a'n gwrug dhe sevel ynter an kolovenyow, 26ha Samson a leveris dhe'n gwas hag a'n gemmeras er an leuv, ‘Gas vy dhe handla an kolovenyow may sev an chi warnedha, rag may poessiv warnedha.’ 27An chi o leun a wer hag a venynes; yth esa oll gwahalyethow an Filistysi ena, ha war an to a-dro dhe tri mil gour ha benyn, ow mires orth didhan Samson.\n28Ena Samson a elwis dhe'n ARLOEDH ha leverel, ‘Arloedh DUW porth kov ahanav ha'm krevhe unnweyth an prys ma, a Dhuw, rag may tylliv dial yn unn lamm war an Filistysi rag ow dewlagas.’ 29Ena Samson a synsis an dhiw goloven yn kres an chi, warnedha may sevis an chi, hag ev a boesas warnedha, y leuv dhyghow war an eyl ha'y leuv gledh war an arall. 30Ena Samson a leveris, ‘Gas vy dhe verwel gans an Filistysi.’ Ev a dennas gans oll y nerth; ha'n chi a goedhas war an wahalyethow hag oll an bobel esa ynno. Yndella an re a ladhas orth y vernans o moy es an re a ladhas der oll y vewnans. 31Ena y vreder hag oll y deylu a dheuth yn-nans ha'y gemmeres ha'y dhri yn-bann ha'y ynkleudhyas yntra Sora hag Eshtaol yn bedh y das Manoagh. Ev re vreussa Ysrael ugens blydhen.